આતમને ઓઝલમાં રાખ મા પ્રભુજીને પડદામાં રાખ મા પૂજારી, તારા આતમને ઓઝલમાં રાખ મા  વાયુ વીંજાશે ને દીવડો હોલાશે એવી ભીતિ વંટોળિયાની ભાખ મા પૂજારી, તારા આતમને ઓઝલમાં રાખ મા  આડે ઊભો તારો દેહ અડીખમ ભળી જાશે એ તો ખાખમાં પૂજારી, તારા આતમને ઓઝલમાં રાખ મા  ઊડી ઊડીને આવ્યાં પંખી હિમાળેથી થાક ભરેલો એની પાંખમાં સાત સમંદર પાર કર્યા તોયે નથી રે ગુમાન એની આંખમાં પૂજારી, તારા આતમને ઓઝલમાં રાખ મા  આંખનાં રતન તારા છોને હોલાય છોને હીરા લૂંટાય તારા લાખના હૈયાનો હીરો તારો નહિ રે લૂંટાય કોઇથી ખોટા હીરાને ખેંચી રાખ મા પૂજારી, તારા આતમને ઓઝલમાં રાખ મા -ઇન્દુલાલ ગાંધી